ZenMarket

ZenMarket merupakan syarikat e-dagang Jepun yang ditubuhkan pada tahun 2014 dan beroperasi di Osaka, Jepun.  Ia menawarkan servis agensi pembelian proksi produk Jepun, ZenMarket, yang membolehkan pengguna dari negara berbeza membuat bidaan di platform dalam talian Jepun domestik seperti Yahoo! Auction dan membeli produk pusat beli-belah EC domestik dari Mercari, Amazon, Rakuten, Rakuma atau Yahoo! Shopping. Caj perkhidmatan untuk pembelian setiap produk adalah tetap sebanyak 300 yen Jepun setiap item.   ZenMarket juga mempunyai perkhidmatan box set langganan Jepun, ZenPop  , pemasaran luar negara, ZenPlus dan Zen Promo, perkhidmatan yang membantu syarikat Jepun mempromosikan servis syarikat.

Sejarah 
ZenMarket telah ditubuhkan pada April 2014 sebagai ZenMarket GK oleh tiga pelajar Ukraine dan seorang pelajar Rusia,  dan kemudian dijenamakan semula sebagai ZenMarket pada Oktober 2017.   Pada tahun 2016, ZenMarket menerbitkan Zenplus, platform e-dagang di mana syarikat dan kedai Jepun boleh menjual ke luar negara.   Zenplus menganjurkan tiga pembelian kad dagangan ilustrator Pokemon Pikachu, di mana kad itu dijual pada harga 25 juta yen pada Jun 2020, 22 juta yen pada Ogos 2020, dan 38 juta yen pada Februari 2021.     Pada 2017, jualan telah mencecah 2.2 bilion yen dan sejurus itu mencecah 3.1 bilion yen pada tahun 2018.  Pada tahun 2019, jumlah pengguna berdaftar telah mencecah 547,835 pengguna. 

Pada Mac 2021, ZenMarket menduduki tempat ke-208 di ranking FT: Asia-Pacific High-Growth Companies 2021.  Menjelang April 2021, bilangan pengguna telah melebihi 1 juta, dan rekod penghantaran telah mencapai 150 negara.  Pada Februari 2023, syarikat ini mempunyai lebih daripada 1.7  juta pengguna yang mendaftar akaun beli-belah di platform mereka. 

2014

 April - Penubuhan ZenMarket Co., Ltd. dan pelancaran "ZENMARKET" perkhidmatan proksi beli-belah Jepun.
 Jun - Peluasan servis ke negara yang berbahasa Inggeris. Pelancaran laman web versi Inggeris dan Ukraine.
 November - Pengenalan Yahoo! Lelongan dan sistem pembidaan automatik di platform laman web.

2015 

 Jun - Ibu pejabat berpindah ke Kamishinjo, Suita City, Osaka.

2016

 Oktober - Pelancaran servis kotak langganan "ZenPop"
 Disember - Pelancaran platform e-dagang "ZenPlus"

2017

 Februari - Ibu pejabat berpindah ke Itachobori, Nishi-ku, Osaka.
 Mei - Pelancaran versi bahasa Sepanyol di laman web ZenMarket.
 Oktober - Perubahan status syarikat liabiliti terhad kepada syarikat saham bersama.
 November - Peningkatan modal kepada 20 juta yen.
 Disember - Pelancaran versi bahasa Perancis di laman web ZenMarket. 

2018

 Oktober - Jualan bulanan mencecah 250 juta yen dan pengguna yang berdaftar melebihi 350,000 orang.

2019

 Mac - Bungkusan dihantar ke lebih daripada 135 negara. Lebih daripada 450,000 pengguna mendaftar di platform dan lebih daripada 190,000 bungkusan telah dihantar. 
 Jun - Pelancaran laman web Bahasa Malaysia. 
 September - Pelancaran laman web Bahasa Vietnam.
 Disember - Lebih daripada 600,000 pengguna mendaftar di platform beli-belah. 

2020

 Mei - Pengenalan pembayaran mata wang kripto. 
 Ogos - Kerjasama dengan "WORLDSWITCH", sisterm pengurusan berpusat untuk e-dagang yang khusus dalam penjualan barangan terpakai.
 September - Modal meningkat kepada 80 juta. Pelancaran laman web versi Bahasa Arab.
 November - Bilangan pembukaan kedai di platform "ZenPlus" melebihi 1000 dan bilangan produk berdaftar dan tersedia melebihi 5 juta.
 Disember - 900,000 pengguna mendaftar di platform dan lebih daripada 400,000 bungkusan dihantar secara keseluruhan. Jualan bulanan melebihi 600 juta yen.

2021

 Mac - Lebih daripada 1 juta pengguna yang mempunyai akaun ZenMarket. Financial Times Nikkei Asia menyeranaikan ZenMarket ke-208 dalam Syarikat Pertumbuhan Tinggi Asia-Pasifik 2021 di Statista. 
 Mei - Pelancaran laman web versi Bahasa Jerman.
 Jun - Pelancaran laman web versi Bahasa Indonesia. 
 Julai - Pelancaran laman web versi Bahasa Thai. 
 Disember - Pengguna yang mendaftar melebihi 1.4 juta orang. Pelancaran laman web versi Bahasa Itali. 

2022 

 Januari - Pelancaran laman web versi Bahasa Turki.
 Februari - Pelancaran laman web versi Bahasa Portugis. 
 Disember - Syarikat menukar nama kepada ZenGroup Co., Ltd. 

2023 

 Januari - Pelancaran laman web versi Bahasa Poland.
 Februari - Platform Mercari disepadukan ke dalam platform ZenMarket.
 Mac - Pelancaran laman web versi Bahasa Korea.

Rujukan

Pautan luaran 

 Laman web rasmi
Sumber CS1 bahasa Jepun (ja)
Jenama Jepun
Penubuhan 2014